**Rutine for materialbruk for teater og scene**

Dette er eksempler på tiltak virksomheten kan gjennomføre for en mer bærekraftig materialbruk. Virksomheten skal sette mål for bærekraftig materialbruk for alle relevante kategorier nevnt nedenfor, og velge relevante tiltak som skal gjennomføres for å oppnå målene. Virksomheten står selvsagt fritt til å iverksette andre tiltak som ikke er nevnt her.

|  |  |  |  |  |  |
| --- | --- | --- | --- | --- | --- |
|  | **Billetter og reklamemateriell** | **Scenografi og rekvisitter**  | **Teknisk utstyr**  | **Kostymer**  | **Teatersminke**  |
| **Innkjøps- og avfallsreduksjon** | Reduser mengden reklamemateriell, og bruk heller digitale kanaler.Tilrettelegg for elektroniske billetter.Lag markedsmateriell uten årstall så det kan gjenbrukes. | Undersøk om scenografi og rekvisitter kan lages av materialer virksomheten allerede har. Prioriter å kjøpe rekvisitter brukt.Sørg for god oversikt og hold det ryddig på lager, så det er lett for andre å finne fram. | Velg produkter med lang levetid og god kvalitet.Lei eller lån utstyr som brukes sjelden eller bare trengs i en kort periode.Reparer ødelagt utstyr fremfor å kjøpe nytt.  | Undersøk alltid om kostymer teateret allerede har kan brukes i et stykke, eller om det er mulig å låne av andre virksomheter. Sy om eller bruk brukte plagg til kostymer. | Ha et bevisst forhold til antall produkter virksomheten trenger, og unngå innkjøp av mer enn nødvendig.  |
| **Materialvalg og mulighet for gjenvinning**  | Bruk tredjeparts miljømerket papir. Prioriter miljøsertifiserte leverandører. Bruk papir og nedbrytbare materialer fremfor plast.  | Undersøk om det finnes resirkulerte materialer som kan benyttes. Sett sammen scenografi og rekvisitter slik at de lett kan demonteres, så delene kan gjenbrukes. | Prioriter produkter med lavt energi-forbruk.  | Prioriter gjenbruksmaterialer når det er mulig. | Velg produkter uten tilsatt mikroplast. Bruk miljømerkede produkter når dette finnes.  |
| **Avhending**  | Sørg for tilgjengelige kildesorteringsmuligheter der avfallet oppstår.Sørg for mest mulig materialgjenvinning. | Selg eller gi bort ting som ikke trengs lenger fremfor å kaste (enten til andre scener eller til skoler, barnehager, byggefirmaer eller andre interesserte). Kildesorter alt avfall og prioriter materialgjenvinning.  | Sørg for å levere ødelagt teknisk utstyr som ikke kan repareres til godkjent mottak for elektronikk. Selg brukbart utstyr som ikke trengs lenger.  | Selg eller gi bort kostymer som ikke trengs lenger. Demonter brukte kostymer og gjenbruk materialene.  | Vær bevisst på produktenes holdbarhet, og bruk opp én åpnet forpakning før åpning av en ny.  |